Namibië is genoem na die Namibwoestyn, wat sowat 2 000 km al langs sy kus af strek. Die grootste deel van die land word deur ’n hoë plato beslaan. Die sentrale plato is sowat 2 000 m hoog en grens aan die Namibwoestyn in die weste, die Oranjerivier in die suide en die Kalahariwoestyn in die ooste. Die dorre Skedelkus is noord van Swakopmund geleë.
Duitsland het Suidwes-Afrika in 1884 sy kolonie gemaak. Maar in die Eerste Wêreldoorlog het Suid-Afrika die gebied verower (1915) en dekades lank as ’n integrale deel van ons land bestuur. Namibië het eindelik op 21 Maart 1990 onafhanklik geword. Die land handhaaf vandag steeds noue bande met Suid-Afrika.
Namibië is Suid-Afrika se sewende grootste handelsvennoot op grond van uitvoer na dié buurland. Mynbou verdien baie geld vir die Namibiese staatskas, veral deur die uitvoer van diamante, koper, goud, sink, lood en uraan.
Voor Europeërs hul opwagting gemaak het, is die land beheer deur stamme wat vee aangehou en hul eie kos gekweek het. In 1885 het die Britte die land as ’n protektoraat oorgeneem. Sedert onafhanklikwording in 1966 geniet Botswana ’n stabiele regering, ekonomiese groei en harmonie tussen verskillende stamme en bevolkingsgroepe.
Nes Botswana het Zimbabwe nie ’n kuslyn nie. Die land het ’n hoë plato met ’n hoëveld en berge in die ooste. Die plato daal af na die Zambezivallei in die noorde en die Limpopovallei in die suide.
Die Britte het in die 1880’s in die gebied betrokke geraak en dit Rhodesië genoem ter ere van die mynmagnaat en ryksbouer Cecil John Rhodes. Die gebied is formeel in 1923 geannekseer. Die wit regering het in 1965 eensydig onafhanklikheid van Brittanje verklaar, maar die land het eindelik in 1980 sy volle onafhanklikheid verkry en die naam Zimbabwe aangeneem.
Met ’n nuwe president aan die bewind sal Zimbabwe dié bedryf hopelik weer op dreef kan kry. As jy per motor reis, sal jy die grens by Beitbrug oorsteek.
Sulke parke wat in twee of meer lande is, skep ’n netwerk van beskermde gebiede met ekostelsels wat ineengevleg is. Ons het ’n paar van hierdie soort parke: